goessen vanden kerchove ende joffr alijdt sijn wijf die hoe goede
noch mechtich sijn begherden ende versochten dat de voirs yerste ter
minacie te nyeute gedaen worde en dat hoir voirs kijnde hoir goede
deylden ende hadden gelijc als sij die nae den lantrechte sculdich
waen te deylen sonder enich van hen bove den lantrechte dair
ynne vordel te hebben Soe en hebben nochtan des reyne vande
kerchove soen des voirs goessens jan de lueke goessen crauwels
ende b wouter baus zwaghen des voirscr reyners hier medemet
te vreden geweest ende en hebben den voirs peten heyls als
momboir ende wittich man joffr dilien vande kerchove docht
des voirs goessens vanden kerthove de voirs goede nae inhebben
der voirs tminacien met willen deylen seggende dat sij dat
also niet sculdich en wen te doen midts dien dat de voirscr
goessen ende joffr alijdt sijn wijf hen tgheen dat sij vanden
selven goeden hieffen in huwelek vorwairden gegeve hadde
Alsoe dat nae desen ten versueke des voirs peters heyls de voirs
reyne vanden kerchove jan de lueke goessen crauwels ende
wout baus tot ene seken daghe bijden raide vand stat weder
bescreve en ontboden worden dair de voirs goessen crauwels
ende jan de lueker quame den voirs reynen en wouten bans thuys
blivende ende hoen dach versmadende dair elc vanden ptien aldair
sijnde sijn bescheidt weder opdede ende dat bijden raide vand stat
verhoirt en wael gewegen sijnde de selve raet vander stat wed
getermineert heeft voir reden ende recht dat sij bliven bijder
lester tminacien voir geruert ende dat de voirs peter heyls
als momboir odilien sijns wijfs deylen sal inde goede des voirs
goessens ende joffr aliten sijns wijfs gelijc den anden dochten
des voirs goessens sonder enich van hen vordeel dair inne te hebbe
en gelijc sij die nae den lantrechte sculdich selen sijn te deylen
Behoudelic dien heeft yemant van hen van enigen huweleke
vorwairde ymade yet aen te spreken het sij de voirs goesse oft
yemant anders dat hij dat doen mach cor nych kersmak
et andr de voshem burgimgris pynnoc abs calstr wittemo
scabinis en pliib aliis de consilio novebr xvi